hotchpotch/miracl-hf-unified huggingface dataset:
ব্রক লেসনার
ব্রক এডোয়ার্ড লেসনার (;জন্ম ১২ জুলাই ১৯৭৭ ) একজন আমেরিকান পেশাদার কুস্তিগীর এবং পূর্বে অপেশাদার কুস্তিগীর, পেশাদার আমেরিকান ফুটবল খেলোয়াড়, এবং মিশ্র মার্শাল শিল্পী, বর্তমানে সে ডাব্লিউডাব্লিউই এর ডাব্লিউডাব্লিউই র ব্রান্ডের সাথে চুক্তিবদ্ধ আছেন। লেসনার ৪ বার ডাব্লিউডাব্লিউই (ওয়ার্ল্ড হেভি অয়েট ) চ্যাম্পিয়ন হয়েছেন,পূর্বে ইউ এফ সি ওয়ার্ল্ড হেভিওয়েট ছিলেন , এবং এনসিএএ বিভাগে কলেজিয়েট হেভিওয়েট চ্যাম্পিয়ান হন। ,
বিসমার্ক স্টেট কলেজএ তার অপেশাদার কুস্তি জীবনের সাফল্যের পর মিনেসোটা বিশ্ববিদ্যালয় এ যোগ দান করেন ,সেখানে (১০৬ টা ম্যাচ জিতেন এবং ৫টা ম্যাচ হারেন), এরপর ২০০০ সালে লেসনার ডাব্লিউডাব্লিউই এর সাথে চুক্তিবদ্ধ হন। সে অহিও ভেলি রেসলিং (ওভিডাব্লিউ) উন্নয়ন প্রোমোশনাল এড এ সাক্ষ্র করেন , সেখানে তিনি তিনবার ওভিডাব্লিউ সাউর্থান ট্যাগ টিম চ্যাম্পিয়ন হন ,ট্যাগ টিম পার্টনার ছিলেন সেলটোন বেঞ্জামিন। ২০০২ সালে ডাব্লিউডাব্লিউই-এ অভিষেক হয় লেসনারের। লেসনার ডাব্লিউডাব্লিউই-এ অভিষেকের ৫ মাসের মধ্যে ২৫ বছর, ৪৪ দিন বয়সে ডাব্লিউডাব্লিউই চ্যাম্পিয়নশিপ জয়লাভ করে। তিনি বর্তমান ডাব্লিউডাব্লিউই ইউনিভারসাল চ্যাম্পিয়ন।
ব্রক লেসনার ওয়েবস্টের, দক্ষিণ ডেকোটা,-এ ১৯৭৭ সালের ১২-ই জুন জন্মগ্রহণ করেন।. তিনি তার মা-বাবা স্টেফানি এবং রিচার্ড লেসনার লালন-পালনে বড় হন। তিনি জার্মান বংশদ্ভুত। তার দুই বড় ভাই ট্রয় এবং চাদ, এবং ব্র্যান্ডি নামে একটি ছোট বোন আছে।
৭ জুলাই, ২০১৬ সালের "স্ম্যাকডাউন" এর পর্বে ঘোষণা করা হয় যে, ২০১৬ সালের সামারস্লাম-এ ব্রক লেসনার রেন্ডি অরটন-এর মোকাবিলা করবে। এর দুই দিন পর ৯ জুলাই ২০১৬-এ, ডাব্লিউডাব্লিউই লেসনারকে "UFC 200"-তে খেলার জন্য অনুমতি প্রদান করে। ১৯ জুলাই ২০১৬-এ, ডাব্লিউডাব্লিউই ড্রাফট-এ ব্রক লেসনার ডাব্লিউডাব্লিউই র-এর পঞ্চম সদস্য হিসেবে অন্তর্ভুক্ত হন। রিপোর্ট দাবী করে যে সে এক নম্বর সদস্য হিসেবে অন্তর্ভুক্ত হতো যদিনা সে UFC ড্রাগ পরীক্ষা ব্যর্থ না হতো।
সাদা ডিম
সাদা ডিম বলতে ডিমের অভ্যন্তরের সাদা অংশকে বুঝানো হয় । সাধারণত ডিমের দুইটি প্রধান অংশ থাকে ডিমের কুসুম ও বর্ণহীন তরল । হলুদ কুসুম ছাড়া বর্ণহীন অংশকে সাদা ডিম বলা হয় । ডিমের সাদা তরলের জন্য সাধারণ নাম হিসাবে একটি ডিমের শ্বেতাংশ বলা হয়। মুরগি ডিমের উত্তরণের সময় মুরগির ডিম্বকনালির অগ্র ধারার নিঃসরণে এ স্তর গঠিত হয়। এটি নিষিক্ত বা অনিষিক্ত ডিমের কুসুম প্রায় ফর্ম। ডিমের সাদা অংশ প্রাকৃতিক উদ্দেশ্যে কুসুম রক্ষা ও (নিষিক্ত হলে) ভ্রূণ বৃদ্ধির জন্য অতিরিক্ত পুষ্টি প্রদান করে। ডিমের সাদা অংশ (এমবুলিন, মিউকোপ্রোটিণ, এবং globulins সহ) ১০% প্রোটিন দ্রবীভূত থাকে, যার মধ্যে প্রায় ৯০% পানি নিয়ে গঠিত। লিপিড (চর্বি) থাকে যা কুসুম ছাড়া, ডিমের সাদা অংশ প্রায়ই কোন চর্বি রয়েছে, এবং কার্বোহাইড্রেট উপাদান কমে ১% হয়। ডিমের সাদা অংশের মধ্যে প্রোটিন মাত্র ৫০% এরও বেশি থাকে। ডিমের সাদা যেমন, ইনফ্লুয়েঞ্জার জন্য যারা ভ্যাকসিন প্রস্তুতি যেমন: খাদ্যে অনেক ব্যবহার যেমন: মউসি ও অন্যান্য অনেক ক্ষেত্রে ব্যবহার হয়।
মুরগির ডিমের সাদা অংশ জল থেকে আসছে যার ওজন প্রায় ৯২%, খোলের বাইরে মোট ডিমের ওজন প্রায় দুই তৃতীয়াংশ হয়। ডিমের সাদা অংশের অবশিষ্ট ওজন প্রোটিন, ট্রেস খনিজ পদার্থ, ফ্যাটি উপাদান, ভিটামিন, এবং গ্লুকোজ থেকে আসে। একটি কাচা অবস্থান বড় ডিমের সাদা প্রোটিন ৩.৬ গ্রাম, কার্বোহাইড্রেট ০.২৪ গ্রাম এবং সোডিয়াম ৫৫ মিলিগ্রাম এবং ওজন ৩৩ গ্রাম। এটি প্রায় ১৭ ক্যালোরি এবং কোন কোলেস্টেরল রয়েছে। ডিমের সাদা অংশ ক্ষারীয় এবং প্রায় ৪০ বিভিন্ন প্রোটিন রয়েছে। নীচে তাদের প্রাকৃতিক ফাংশন সঙ্গে বরাবর, শতকরা ডিমের সাদা পাওয়া প্রোটিনের একটি তালিকা রয়েছে -
ফেনা তৈরি করতে ডিমের সাদা ফেটানো হয় শারীরিক চাপে। প্রথমে প্রোটিন অণু যে বল তৈরি, নাড়ানি দিয়ে নিজের মাধ্যমে তরল drags যে হচ্ছে, একটি নাড়ানি দিয়ে তাদের প্রহার করে ও সৃষ্ট শারীরিক চাপ দুই ধরনের মাধ্যমে এই প্রক্রিয়া denaturation বলা হয়। দ্বিতীয় চাপ তাদের প্রাকৃতিক অবস্থায় থেকে বের হয়ে আসতে প্রোটিন কারণ যা সাদা মধ্যে এয়ার মেশানো থেকে আসে. এই ভ্রষ্ট প্রোটিন একসাথে জড়ো করা যেখানে বাতাস এবং পানি পূরণ এবং অন্য Unraveled প্রোটিন সঙ্গে একাধিক বন্ড তৈরি, এবং এইভাবে জায়গায় অন্তর্ভুক্ত এয়ার অধিষ্ঠিত, একটি ফেনা হয়ে. প্রোটিন অ্যামাইনো অ্যাসিড গঠিত কারণ হল; কিছু হাইড্রফিলিক হয় (জল আকৃষ্ট) এবং কিছু (পানি দ্বারা প্রতিহত) হাইড্রোফোবিক হয়. এই প্রক্রিয়া তঞ্চন নামক [6] [7] ডিমের সাদা প্রহার করে, তখন তারা আঘাতকারী প্রত্যাহার করা হলে তারা গঠন পীক অনুযায়ী তিনটি পর্যায়ে শ্রেণীবদ্ধ করা হয়:. নরম, দৃঢ়, এবং অনমনীয় peaks. Overbeaten ডিম একটি শুষ্ক চেহারা নিতে, এবং শেষ পর্যন্ত ভেঙ্গে হবে. তারা যেমন ডিমের কুসুম অন্তর্ভুক্ত তেল বা চর্বি রান্না হিসাবে, চর্বি কোন ফর্ম উন্মীলিত হয়, ডিমের সাদা সঠিকভাবে মারধর করা হবে না.
যমজ
যমজ হলো একই গর্ভধারণে সৃষ্ট দুটি সন্তান। যমজ মনোজাইগোটিক ("অভিন্ন") হতে পারে, অর্থাৎ তারা একটিমাত্র জাইগোট থেকে বড় হতে পারে পরে বিচ্ছিন্ন হয়ে দুটি ভ্রুণ গঠন করে, অথবা ডিজাইগোটিক ("ভ্রাতৃসম"), অর্থাৎ তারা আলাদা ডিম্বক থেকে বড় হয়, প্রত্যেকটি নিষিক্ত হয় আলাদা শুক্রাণু দ্বারা।
অন্যদিকে একটি ফিটাস যখন একা গর্ভে বড় হয় তাকে "সিঙ্গেলটন" বলে এবং বহুজন্মে ভূমিষ্ঠ সন্তানের সাধারণ পরিভাষা হলো "মাল্টিপল"।
স্ট্যান ম্যাককাবে
স্ট্যানলি যোসেফ স্ট্যান ম্যাককাবে (; জন্ম: ১৬ জুলাই, ১৯১০ - মৃত্যু: ২৫ আগস্ট, ১৯৬৮) নিউ সাউথ ওয়েলসের গ্রেনফেল এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৩০ থেকে ১৯৩৮ সময়কালে অস্ট্রেলিয়া ক্রিকেট দলের নিয়মিত সদস্য ছিলেন। দলে তিনি মূলতঃ ডানহাতি ব্যাটসম্যান হিসেবে ভূমিকা রাখতেন। এছাড়াও ডানহাতে মিডিয়াম পেস বোলিংয়ে পারদর্শীতা দেখিয়েছেন স্ট্যান ম্যাককাবে। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন তিনি।
অস্ট্রেলিয়া দলে প্রতিনিধিত্ব করার সময় তিনি কখনও দল থেকে বাদ পড়েননি। এছাড়াও নিয়মিতভাবে মিডিয়াম-পেস বোলিং করেছেন। অস্ট্রেলিয়া দলে ফাস্ট বোলারের অনুপস্থিতির সময় দলের বোলিং উদ্বোধনে অফ কাটারের সাহায্যে নেতৃত্ব দিয়েছেন তিনি।
১৯ বছর বয়সে ১৯৩০ সালে সর্বকনিষ্ঠ অস্ট্রেলিয়া দলের অন্যতম সদস্যরূপে ইংল্যান্ড সফরের জন্য তাঁকে মনোনীত করা হয়। এ দলটি ‘উডফুলের কিন্ডারগার্টেন’ নামে পরিচিতি পায়। প্রস্তুতিমূলক খেলায় সেঞ্চুরি করলেও উদ্বোধনী টেস্টে ৫১ রান তোলেন। এরপর তাঁর খেলার ধরন পাল্টে যেতে থাকে ও ৫-টেস্টের সবগুলোতেই অংশ নেন। কিন্তু তিনি বড় ধরণের রান সংগ্রহ করতে পারছিলেন না। প্রথম ১৫ টেস্ট শেষে তাঁর ব্যাটিং গড় ৩৫-এর নিচে ছিল। ট্রেন্ট ব্রিজে অনুষ্ঠিত অ্যাশেজ সিরিজের প্রথম টেস্টে ইংল্যান্ডের বিপক্ষে তাঁর টেস্ট অভিষেক ঘটে। খেলায় তিনি ২/৬৫ লাভ করেন। জ্যাক হবস তাঁর প্রথম উইকেট শিকারে পরিণত হন।
১৯৩২-৩৩ মৌসুমে অ-জনপ্রিয় বডিলাইন সিরিজের প্রথম টেস্টে অপরাজিত ১৮৭* রান তুলেন। সিডনি ক্রিকেট গ্রাউন্ডে সফরকারী ইংল্যান্ডের বিপক্ষে মাত্র চার ঘন্টার ব্যবধানে দলের সকল সদস্য তাঁকে ছেড়ে চলে যান। ঐ সিরিজে কেবলমাত্র ব্র্যাডম্যান সেঞ্চুরি হাঁকিয়েছিলেন। ১৯৩৪ সালে ইংল্যান্ড সফরে আট সেঞ্চুরিসহ ২,০৭৮ রান পেয়েছিলেন। তন্মধ্যে একটি টেস্ট সেঞ্চুরিও ছিল।
১৯৩৪ সালে ইংল্যান্ড সফরের পর দলীয় অধিনায়ক বিল উডফুল অবসর নিলে তিনি দলের সহঃ অধিনায়কত্ব লাভ করেন যা তাঁর পরবর্তী সময়টুকু পর্যন্ত বজায় ছিল।
১৯৩৫-৩৬ মৌসুমের দক্ষিণ আফ্রিকা সফরের দ্বিতীয় টেস্টে অপরাজিত ১৮৯* তোলেন। তন্মধ্যে, একটি অধিবেশনেই সেঞ্চুরি করেছেন। চূড়ান্ত দিনে মন্দালোকের কারণে খেলা শেষ হবার উপক্রম হলে তিনি অস্ট্রেলিয়ার বিশ্বরেকর্ড গড়া জয়ে অংশ নেন। ঐ সিরিজে তিনি দুইটি টেস্ট শতক হাঁকান।
খাঁটো গড়নের ম্যাককাবে তাঁর পায়ের কাজ, ফাস্ট বোলিংয়ের উপর প্রভাববিস্তার এবং বডিলাইন সিরিজে হুক শট খেলে স্মরণীয় হয়ে আছেন। উইজডেন কর্তৃপক্ষ তাঁকে অস্ট্রেলিয়ার অন্যতম সেরা ও সর্বাপেক্ষা বিনোদনধর্মী খেলা উপহার প্রদানকারী হিসেবে আখ্যায়িত করে। এছাড়াও দলীয় অধিনায়ক ডন ব্র্যাডম্যান তাঁকে ক্রিকেটের অন্যতম সেরা ব্যাটসম্যানরূপে চিত্রিত করে গেছেন।
১৯৩৫ সালে উইজডেন কর্তৃক তাঁকে বর্ষসেরা ক্রিকেটার হিসেবে ঘোষণা করা হয়। ৫ জানুয়ারি, ২০১০ তারিখে সিডনি ক্রিকেট গ্রাউন্ডে তাঁর ভাস্কর্য বসানো হয়।
মুইজউদ্দিন বাহরাম
মুইজউদ্দিন বাহরাম (শাসনকাল:১২৪০-১২৪২) ছিলেন দিল্লির মামলুক সালতানাতের ষষ্ঠ সুলতান। তিনি সুলতান শামসউদ্দিন ইলতুতমিশের পুত্র এবং রাজিয়া সুলতানার ভাই। তাঁর বোন ভাটিণ্ডা থাকাকালে তিনি চিহালগনি বলে পরিচিত চল্লিশজন অভিজাত ব্যক্তির সমর্থনে নিজেকে সুলতান ঘোষণা করেন। রাজিয়া তার স্বামী ভাটিণ্ডার প্রধান মালিক আলতুনিয়ার সাহায্য নিয়ে ক্ষমতা পুনরুদ্ধার করতে চেয়েছিলেন। কিন্তু তারা ধরা পড়েন এবং তাদের হত্যা করা হয়। তবে মুইজউদ্দিনের শাসনামলে তার সমর্থক নেতারা বিশৃঙ্খল হয়ে পড়ে এবং একে অন্যের বিরুদ্ধে লিপ্ত হয়। বিশৃঙ্খল অবস্থায় তিনি তার সেনাবাহিনীর হাতে ১২৪২ খ্রিষ্টাব্দে নিহত হন। তার মৃত্যুর পর রুকনউদ্দিন ফিরোজের ছেলে আলাউদ্দিন মাসুদ তার উত্তরসুরি হন।
ওগেদেই খান গজনির কমান্ডার দায়ির এবং কুন্দুজের কমান্ডার হিসেবে মেঙ্গেটুকে নিয়োগ দেন। ১২৪১ খ্রিষ্টাব্দের শীতকালে মোঙ্গলরা সিন্ধু অববাহিকা আক্রমণ করে এবং লাহোর অবরোধ করে। এসময় দায়ির মারা যান তবে ১২৪১ খ্রিষ্টাব্দের ৩০ ডিসেম্বর মোঙ্গলরা শহর হত্যাকান্ড চালায়। তাদের বিরুদ্ধে পদক্ষেপ নেয়ার ব্যাপারে সুলতান খুব দুর্বল ছিলেন। চিহালগনিরা তাকে দিল্লির শ্বেত দুর্গে বন্দী করে হত্যা করে।
কপোতাক্ষ নদী
কপোতাক্ষ নদী শব্দটি দ্বরা সাধারণত নিম্নের নদীগুলোকে বোঝায়।
নদী
আলাউদ্দিন মাসুদ
আলাউদ্দিন মাসুদ (শাসনকাল : ১২৪২ - ১২৪৬) ছিলেন দিল্লির মামলুক সালতানাতের সপ্তম সুলতান। তিনি রুকনউদ্দিন ফিরোজের পুত্র এবং রাজিয়া সুলতানার ভাইপো। তার পূর্বসূরি মুইজউদ্দিন বাহরাম নিহত হওয়ার পর অভিজাতরা তাকে পরবর্তী শাসক হিসেবে নির্বাচন করে। তবে তিনি অভিজাতদের দ্বারা বেশি নিয়ন্ত্রিত হতেন এবং সরকারে তার ক্ষমতা বেশি ছিল না। তার বিনোদনপ্রিয়তা ও মদ্যপানের কারণে অনেকে তার প্রতি অসন্তুষ্ট ছিল। ১২৪৬ খ্রিষ্টাব্দে অভিজাতদের মধ্যে তার বিরুদ্ধে অসন্তোষ বৃদ্ধি পায় এবং তাকে সরিয়ে শামসউদ্দিন ইলতুতমিশের নাতি নাসিরউদ্দিন মাহমুদকে সুলতানের পদে বসায়।
দুলেন্দ্র ভৌমিক
দুলেন্দ্র ভৌমিক (৬ আগস্ট, ১৯৪৪ - ২০০৯) একজন ভারতীয় বাঙালি লেখক সাংবাদিক ও সম্পাদক। তিনি শিশুসাহিত্যিক হিসেবেও খ্যাতি অর্জন করেছিলেন।
বাংলাদেশের ময়মনসিংহে ১৯৪৪ সালের আগস্টে জন্মগ্রহন করেন দুলেন্দ্র। স্থানীয় স্কুলে পড়াশুনা শেষ করে কলকাতার বঙ্গবাসী কলেজের নৈশ বিভাগে কিছুদিন পড়াশোনা করেন। ছোটগল্প দিয়ে লেখার শুরু। তার প্রথম প্রকাশিত গল্প 'বধ্যভূমি'। লিটল ম্যাগাজিন, সাপ্তাহিক বসুমতী, আনন্দবাজারে বহু গল্প প্রকাশিত হয়েছে। গল্প ছাড়াও নাটক লিখতেন। তার রচিত প্রথম উপন্যাসের নাম "উলুখাগড়া"। তিনি পরে আনন্দলোক" পত্রিকার সম্পাদক হন। আনন্দমেলা পত্রিকায় তার রচিত শিশুদের জন্যে অজস্র বড়গল্প, উপন্যাস প্রকাশিত হয়েছে। সাড়া জাগানো বাংলা টেলিসিরিয়াল জননী'র রচয়িতা ছিলেন দুলেন্দ্র ভৌমিক। অঞ্জনা দাশ ছদ্মনামে বেশ কিছু উপন্যাস লেখেন তিনি যেগুলি আনন্দ পাবলিশার্স প্রাইভেট লিমিটেড থেকে প্রকাশিত হয়।
বুড়ি তিস্তা নদী
বুড়িতিস্তা নদী বাংলাদেশ-ভারতের একটি আন্তঃসীমান্ত নদী। এটি বাংলাদেশের লালমনিরহাট জেলা এবং নীলফামারী জেলার উপর দিয়ে প্রবাহিত একটি আন্তর্জাতিক নদী। নদীটির দৈর্ঘ্য ৭৬ কিলোমিটার, গড় প্রস্থ ৬৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বুড়িতিস্তা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৬। নদীটি তিস্তা নদীর একটি শাখা নদী এবং একসময় এটিই তিস্তার মূল ধারা ছিল।
বুড়ি তিস্তা নদীটি আগে তিস্তা নদীর মূল ধারা ছিল কিন্তু কালক্রমে তিস্তার গতিপথ পরিবর্তন হলে এটি শাখা নদীতে পরিণত হয় এবং নাম হয় বুড়ি তিস্তা নদী। নদীটি ডিমলা উপজেলার বালাপাড়া সীমান্ত দিয়ে বাংলাদেশে প্রবেশ করেছে। নদীটি গঙ্গাছড়া উপজেলায় গিয়ে পুনরায় তিস্তা নদীতে মিলিত হয়েছে। নদীটিতে জলঢাকা উপজেলার কালীগঞ্জ নামক স্থানে একটি সেচ প্রকল্প রয়েছে।
বুড়ি তিস্তা নদীর বিভিন্ন অংশ দখল হয়েছে, নদীর বর্তমান অবস্থা স্বাভাবিক নয়।
সৈয়দ আশরাফুল ইসলাম
সৈয়দ আশরাফুল ইসলাম (১ জানুয়ারি ১৯৫২ - ৩ জানুয়ারি ২০১৯) ছিলেন একজন বাংলাদেশী রাজনীতিবিদ ও মন্ত্রী। তিনি বাংলাদেশ আওয়ামী লীগের ষষ্ঠ সাধারণ সম্পাদক ছিলেন। তিনি কিশোরগঞ্জ-৩ আসন থেকে সপ্তম ও অষ্টম, কিশোরগঞ্জ-১ আসন থেকে নবম, দশম ও একাদশ জাতীয় সংসদ নির্বাচনে আওয়ামী লীগের মনোনয়নে সংসদ সদস্য নির্বাচিত হন। তিনি ২০১৫ সাল থেকে মৃত্যুর পূর্ব পর্যন্ত জনপ্রশাসন মন্ত্রণালয়ের মন্ত্রী ছিলেন। এর পূর্বে তিনি স্থানীয় সরকার, পল্লী উন্নয়ন ও সমবায় মন্ত্রণালয়ের মন্ত্রী ছিলেন।
সৈয়দ আশরাফুল ইসলাম ১৯৫২ সালের ১লা জানুয়ারি ময়মনসিংহে জন্মগ্রহণ করেন। তার পিতা বাংলাদেশের মুজিবনগর অস্থায়ী সরকারের ভারপ্রাপ্ত রাষ্ট্রপতি সৈয়দ নজরুল ইসলাম। আশরাফুল ১৯৭১ সালে বাংলাদেশের স্বাধীনতার যুদ্ধে মুক্তি বাহিনীর একজন সদস্য ছিলেন। তিনি ছাত্র জীবন থেকেই রাজনীতির সাথে জড়িত ছিলেন। বৃহত্তর ময়মনসিংহের ছাত্রলীগের সাধারণ সম্পাদক এবং কেন্দ্রীয় সহ-প্রচার সম্পাদক হিসাবে দায়িত্ব পালন করেন।
১৯৭৫ সালের ৩রা নভেম্বর ঢাকা কেন্দ্রীয় কারাগারে অন্য তিন জাতীয় নেতার সাথে আশরাফুলের পিতা সৈয়দ নজরুল ইসলামকে হত্যা করা হয়েছিল। পিতার মৃত্যুর পর সৈয়দ আশরাফুল যুক্তরাজ্যে চলে যান এবং লন্ডনের হ্যামলেট টাওয়ারে বসবাস শুরু করেন। লন্ডনে বসবাস কালে তিনি বাংলা কমিউনিটির বিভিন্ন কার্যক্রমে জড়িত ছিলেন। সেসময় তিনি লন্ডনস্থ যুবলীগের সদস্য ছিলেন। আশরাফুল ফেডারেশন অব বাংলাদেশী ইয়ুথ অর্গানাইজেশন (এফবিওয়াইইউ) এর শিক্ষা সম্পাদক নির্বাচিত হয়েছিল।
১৯৯৬ সালে আশরাফুল দেশে ফিরে আসেন এবং জুন ১৯৯৬ সালের ৭ম জাতীয় সংসদ নির্বাচনে কিশোরগঞ্জ সদর উপজেলা নিয়ে গঠিত কিশোরগঞ্জ-১ আসন থেকে আওয়ামী লীগের মনোনয়নে সংসদ সদস্য নির্বাচিত হন। এবং বেসামরিক বিমান পরিবহন ও পর্যটন মন্ত্রণালয়ের প্রতিমন্ত্রী হিসেবে দায়িত্ব পালন করেছিলেন। তিনি ২০০১ সালে পুনরায় সংসদ সদস্য নির্বাচিত হন। ২০০১ থেকে ২০০৫ পর্যন্ত তিনি পররাষ্ট্র বিষয়ক মন্ত্রণালয়ের সংসদীয় স্থায়ী কমিটির সদস্য ছিলেন।
যখন আব্দুল জলিল গ্রেপ্তার হন, তখন সৈয়দ আশরাফুল আওয়ামী লীগের ভারপ্রাপ্ত সাধারণ সম্পাদক হিসাবে দায়িত্ব পালন করেছিলেন এবং পরবর্তীতে ২০০৯ থেকে ২০১৬ সাল পর্যন্ত সাধারণ সম্পাদক ছিলেন।
২০০৮ সালের সাধারণ নির্বাচনে তিনি পুনরায় সংসদ সদস্য নির্বাচিত হন এবং ২০০৯ সালের জানুয়ারিতে মন্ত্রীসভা গঠিত হলে তিনি স্থানীয় সরকার, পল্লী উন্নয়ন ও সমবায় মন্ত্রণালয়ের দায়িত্ব পান। ২০১৪ সালের ১০ম জাতীয় সংসদ নির্বাচনে পুনরায় সংসদ সদস্য নির্বাচিত হন এবং পুনরায় স্থানীয় সরকার, পল্লী উন্নয়ন ও সমবায় মন্ত্রণালয়ের দায়িত্ব পান। ২০১৫ সালের ৯ জুলাই তার দায়িত্বে অবহেলার কারণে প্রধানমন্ত্রী শেখ হাসিনা তাকে সমবায় মন্ত্রণালয়ের মন্ত্রীত্ব থেকে অব্যহতি দিয়ে দপ্তরবিহীন মন্ত্রী করেন। এক মাস এক সপ্তাহ দপ্তরবিহীন মন্ত্রী থাকার পর ১৬ জুলাই প্রধানমন্ত্রী নিজের অধীনে রাখা জনপ্রশাসন মন্ত্রণালয়ের দায়িত্ব দেন।
ব্যক্তিগত জীবনে সৈয়দ আশরাফুল ব্রিটিশ ভারতীয় সম্ভ্রান্ত হিন্দু পরিবারের শীলা ঠাকুরের সাথে বিবাহ বন্ধনে আবদ্ধ হন। শীলা লন্ডনে শিক্ষকতা করতেন এবং ২৩ অক্টোবর ২০১৭ সালে তিনি মৃত্যুবরন করেন। আশরাফুল-শীলা দম্পতির একমাত্র মেয়ে রীমা ইসলাম, যিনি লন্ডনের এইচএসবিসি ব্যাংকে চাকরি করেন।
২৪ অক্টোবর ২০১৭ সালে সৈয়দ আশরাফুলের স্ত্রী মারা যাওয়ার পর তিনি প্রায়ই অসুস্থ হন। তিনি ফুসফুসের ক্যান্সারে ভুগছিলেন। নভেম্বর ২০১৮ সালে তার ফুসফুসের ক্যান্সার ৪র্থ ধাপে পৌঁছে।
২০১৯ সালের ৩রা জানুয়ারি থাইল্যান্ডের ব্যাংককের মরুনগ্রাড হাসপাতালে চিকিৎসাধীন অবস্থায় তিনি মারা যান। ৬ জানুয়ারি ঢাকার বনানী কবরস্থানে তাকে সমাহিত করা হয়।
কাটমুণ্ডু
কাটমুণ্ডু ভারতীয় বাংলা চলচ্চিত্র। এই ছবি ২০১৫ সালের দুর্গা পুজা তে মুক্তি পাবে। এই ছবিটি পরিচালনা করেছেন রাজ চক্রবর্তী। প্রযোজনা করেছেন গ্রীনটাচ এন্টারটেইনমেন্ট।
ছবিটি মূলত তিন বন্ধুর, যারা ছুটিতে বেড়াতে যায় কাঠমান্ডু। সেখানে গিয়ে তাদের নানা ঘটনা সম্মুখীন হতে হয়।
লিন্ডসে ক্লাইন
লিন্ডসে ফ্রান্সিস ক্লাইন (; জন্ম: ২৯ সেপ্টেম্বর, ১৯৩৪ - মৃত্যু: ২ অক্টোবর, ২০১৫) বিশিষ্ট অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬২ সময়কালে অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে অংশ নিয়েছিলেন তিনি। দলে তিনি মূলতঃ বামহাতি স্পিনার ছিলেন। ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেন লিন্ডসে ক্লাইন। ১৯৪৯ থেকে ১৯৫০ সাল পর্যন্ত ক্যাম্বারওয়েল হাই স্কুলে অধ্যয়ন করেন তিনি।
১৯৫৭-৫৮ মৌসুমে কেপ টাউনে অনুষ্ঠিত দ্বিতীয় টেস্টে হ্যাট্রিক করেন। খেলায় তিনি একে-একে এডি ফুলার, হিউ টেফিল্ড ও নিল অ্যাডকককে আউট করে এ কীর্তিগাঁথা রচনা করেন। ১৯৫৯-৬০ মৌসুমে লাহোরে অনুষ্ঠিত দ্বিতীয় টেস্টের দ্বিতীয় ইনিংসে স্বাগতিক পাকিস্তানের বিপক্ষে ৭/৭৫ পান। ভারত ও পাকিস্তানের বিপক্ষে ভাল খেললেও নিজ দেশে তাঁর খেলার মান নিম্নমূখী হয়ে পড়ে। ১৯৬০-৬১ মৌসুমে সফরকারী ওয়েস্ট ইন্ডিজের বিপক্ষে দুই টেস্টে অংশ নিয়ে স্মরণীয় ভূমিকা পালন করেছিলেন। ১৯৬০ সালে ব্রিসবেনের গাব্বায় অনুষ্ঠিত বিখ্যাত টাই টেস্টে ওয়েস হলের বল মোকাবেলা করেন। শেষ ব্যাটসম্যান হিসেবে তিনি শেষ ওভারের শেষ বল রুখতে ব্যর্থ হন। অ্যাডিলেড ওভালে অনুষ্ঠিত একই সিরিজের চতুর্থ টেস্টে অল-রাউন্ডার কেন ম্যাকে’র সাথে শেষ উইকেট জুটিতে ১০০ মিনিট অতিবাহিত করেন। এরফলে টেস্টটি ড্রয়ে পরিণত হয়েছিল। ১৯৬১ সালে ইংল্যান্ড সফরের অ্যাশেজ সিরিজে দলের অন্যতম সদস্য মনোনীত হন। কিন্তু কোন টেস্টেই তাঁকে মাঠে নামতে হয়নি।
দ্য বেলা টুইন্স
দ্য বেলা টুইন্স হলো ডাব্লিউডাব্লিউই-এর সাথে চুক্তিবদ্ধ একটি পেশাদারি যমজ-বোনের দ্বারার গঠিত কুস্তি দল; যাদের নাম যথাক্রমে: ব্রিয়ানা মনিক ড্যানিয়েলসন (জন্মনাম গার্সিয়া-কোলাস) এবং স্টেফানি নিকোল গার্সিয়া-কোলাস। এরা আমেরিকান যমজ মডেল, অভিনেত্রী ও পেশাদার কুস্তিগীর। তারা বর্তমানে ডাব্লিউডাব্লিউই-এর সাথে চুক্তিবদ্ধ। যমজবৃন্দ একটি পেশাদারি কুস্তি দল যাদের আলাদাভাবে বলা হয় ব্রি বেলা ও নিকি বেলা এবং একত্রে বলা হয় বেলা টুইন্স। তারা দুজনই প্রাক্তন ডব্লিউডব্লিউই ডিভাস চ্যাম্পিয়ন।
ফ্রেড রিজওয়ে
ফ্রেডরিক রিজওয়ে (; জন্ম: ১০ আগস্ট, ১৯২৩ - মৃত্যু: ২ অক্টোবর, ২০১৫) চেশায়ারের স্টকপোর্ট এলাকায় জন্মগ্রহণকারী বিশিষ্ট ইংরেজ ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ফাস্ট-মিডিয়াম বোলার ছিলেন। পাশাপাশি ডানহাতে ব্যাটিংয়ে পারদর্শী ছিলেন তিনি। ঘরোয়া কাউন্টি ক্রিকেটে কেন্টের প্রতিনিধিত্ব করেন ফ্রেড রিজওয়ে।
দ্বিতীয় বিশ্বযুদ্ধের পর কেন্টের উদ্বোধনী বোলিং আক্রমণ বেশ দূর্বলমানের ছিল। জ্যাক মার্টিন মাঝে-মধ্যে সফলতা পেলেও তা দলের জন্য যথেষ্ট ছিল না। ১৯৪৬ সালে নিয়মিত খেলতে পারেননি রিজওয়ে। কিন্তু পরের মৌসুমে বৃষ্টি আক্রান্ত পীচে ইয়র্কশায়ারের বিপক্ষে ১২/৮৬ পরিসংখ্যান গড়েন।
১৯৪৮ সালে আঘাতের কারণে নিজেকে মেলে ধরতে না পারলেও ১৯৪৯ সালে রিজওয়ে তাঁর সেরা বছর পার করেন। ২২.৮৮ গড়ে ১০৫ উইকেট পান। এরফলে তিনি বেডসার, গ্ল্যাডউইন ও লেস জ্যাকসনের পর চতুর্থ সেরা পেস বোলারের মর্যাদা পান। ১৯৫০ সালে তাঁর আঘাত আরও দীর্ঘস্থায়ী ছিল। মৌসুমের শেষদিকে নটিংহ্যামশায়ারের বিপক্ষে নিজস্ব সেরা ৮/৩৯ লাভ করেন। পরের বছর ৯০-এর অধিক উইকেট পান। এছাড়াও, সাসেক্সের বিপক্ষে ৯ম উইকেট জুটিতে ব্রায়ান এডরিচের সাথে রেকর্ডসংখ্যক ১৬১ রান তোলেন।
অ্যালেক বেডসারসহ আরও কয়েকজন খেলোয়াড়ের ভারত সফরের অস্বীকারের কারণে রিজওয়ে স্বাভাবিকভাবেই অভিষেক ঘটে। ১৯৫১-৫২ মৌসুমে ভারত সফরে ইংল্যান্ডের পক্ষে পাঁচ টেস্টে অংশ নিয়েছিলেন। ব্রায়ান স্ট্যাদামের সাথে পেস বোলিং উদ্বোধনে নেমেছিলেন তিনি। ঐ সফরে সর্বমোট সাতজন খেলোয়াড়ের টেস্ট অভিষেক ঘটেছিল। পাঁচ টেস্টের ঐ সফরে ৫৪.১৪ গড়ে তিনি মাত্র ৫ উইকেট পান।
ক্রিকেটের পাশাপাশি ফুটবল খেলায়ও দক্ষ ছিলেন তিনি। দ্বিতীয় বিশ্বযুদ্ধ পরবর্তীকালে কেন্ট লীগে রামসগেট এফ.সি’র পক্ষে অর্ধ-পেশাদারী পর্যায়ে অংশ নেন।
১৯৫৯ ও ১৯৬০ সালে আঘাতের কারণে তাঁর ক্রিকেট জীবন আরও সঙ্কুচিত হয়ে পড়ে। ফলশ্রুতিতে প্রথম-শ্রেণীর ক্রিকেট থেকে তাঁকে অবসর নিতে বাধ্য হতে হয়। অবসর পরবর্তীকালে মেইডস্টোনের বার্মিং এলাকায় বসবাস করেন। অতঃপর ৯২ বছর বয়সে ২ অক্টোবর, ২০১৫ তারিখে তাঁর দেহাবসান ঘটে।
হানা আরেন্ট
হানা আরেন্ট (জার্মান: Hannah Arendt; ১৪ অক্টোবর, ১৯০৬, হানোভার, জার্মানি – ৪ ডিসেম্বর, ১৯৭৫, নিউ ইয়র্ক সিটি, যুক্তরাষ্ট্র) বিংশ শতাব্দীর সবচেয়ে প্রভাবশালী রাজনৈতিক-দর্শন-বিদদের একজন যদিও তিনি নিজে নিজেকে দার্শনিক হিসেবে পরিচয় দিতেন না, কারণ তার মতে দর্শন ব্যক্তি পুরুষ নিয়ে চিন্তিত যেখানে তিনি চিন্তিত সামষ্টিক মানুষ নিয়ে যাদের মধ্যে নারীও আছে এবং যারা বিশ্বজগৎ থেকে বিচ্ছিন্ন কোনো ভাবুক সত্তা নয় বরং জগতের মধ্যে সমষ্টিগতভাবে প্রোথিত। তার জন্ম এক জার্মান-ইহুদি পরিবারে, কিন্তু ১৯৩৩ সালে হিটলার ক্ষমতায় আসার পর জার্মানি ত্যাগ করতে বাধ্য হন এবং পরবর্তী আট বছর প্যারিসে বাস করেন ও বিভিন্ন ইহুদি শরণার্থী সংগঠনের জন্য কাজ করেন। ১৯৪১ সালে ফ্রান্স থেকে যুক্তরাষ্ট্রে অভিবাসী হিসেবে যান এবং শীঘ্রই নিউ ইয়র্ক সিটি'র একটি কর্মচঞ্চল বুদ্ধিজীবী গোষ্ঠীর সাথে অঙ্গীভূত হন। মৃত্যুর আগ পর্যন্ত বেশ কয়েকটি মার্কিন বিশ্ববিদ্যালয়ে অ্যাকাডেমীয় পদে কাজ করেছিলেন।
আরেন্ট অ্যাকাডেমিয়ার ভিতরে এবং বাইরে সবচেয়ে বেশি পরিচিত প্রধানত দুইটি বইয়ের কারণে: "The Origins of Totalitarianism" (১৯৫১) এবং "The Human Condition" (১৯৫৮)। "টোটালিটারিয়ানিজম"-এ তিনি বিগত নাৎসি ও স্টালিনীয় শাসন নিয়ে গবেষনাধর্মী আলোচনা করেছেন যা সমগ্রতাবাদী (totalitarian) শাসনের প্রকৃতি ও উদ্ভব নিয়ে ব্যাপক বিতর্কের জন্ম দিয়েছিল। "কন্ডিশন" বইটি ছিল মানুষের "ভিতা আক্তিভা"-র ("কর্মমুখর জীবন") মৌলিক ধরনগুলো নিয়ে একটি মৌলিক দার্শনিক গবেষণা। এছাড়া তিনি বিপ্লব, স্বাধীনতা, কর্তৃপক্ষ, প্রথা ও আধুনিক যুগ নিয়ে অনেক প্রবন্ধ লিখেছেন। তার সর্বশেষ গুরুত্বপূর্ণ দার্শনিক বই "The Life of the Mind" এর কেবল প্রথম দুই খণ্ড মৃত্যুর আগে শেষ করে যেতে পেরেছিলেন। বইটির বিষয় ছিল "ভিতা কন্তেমপ্লাতিভা" ("চিন্তামুখর জীবন")। "কন্ডিশন" এ যেমন কর্মমুখর জীবনের ক্যাটেগরি হিসেবে লেবার, ওয়ার্ক, ও অ্যাকশন উল্লেখ করেছিলেন তেমনি "লাইফ অফ দ্য মাইন্ড" এ চিন্তামুখর জীবনের মৌলিকতম তিনটি শক্তি হিসেবে উল্লেখ করেছেন থিংকিং, উইলিং, ও জাজিং।
আরেন্টের চিন্তাধারার কেন্দ্রীয় বিষয় ছিল মানুষের রাজনৈতিক জীবন। তার কাজকে এক কথায় প্রকাশ করতে হলে বলতে হয় সেটা মানুষের রাজনৈতিক অস্তিত্ব তাত্ত্বিকভাবে পুনর্নির্মাণের একটি প্রচেষ্টা। এবং এই কাজটি তিনি করেছেন পুরোপুরি রূপতাত্ত্বিকভাবে, যা তার উপর হাইডেগারের প্রভাবকে স্মরণ করিয়ে দেয়; তিনি হাইডেগারের ছাত্রী এবং ১৯২৫ সালে এক বছরের জন্য প্রেমিকা ছিলেন। আরেন্ট রাজনৈতিক দর্শনের সব তত্ত্ব বা আদর্শ এড়িয়ে গিয়ে একেবারে গোঁড়া থেকে মানুষের বিশ্বমাঝে-রাজনৈতিকভাবে-বিরাজনের রূপ বিশ্লেষণের মাধ্যমে তার গবেষণা শুরু করেন। তিনি দেখার চেষ্টা করেন মানুষ কিভাবে একটি পাবলিক গণতান্ত্রিক জীবন যাপন করতে পারে, কোন জিনিসগুলো সেই জীবনের জন্য হুমকিস্বরূপ, ব্যক্তিক ও সামষ্টিক জীবনের মধ্যে সংঘর্ষ কি কি, এবং উৎপাদন ও ভোগের সুতীব্র চক্র কিভাবে চলে।
হামিশ বেনেট
হামিশ কাইল বেনেট (জন্ম: ২২ জানুয়ারি, ১৯৮৭) তিমারু এলাকায় জন্মগ্রহণকারী নিউজিল্যান্ডের আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশ নিচ্ছেন। দলে তিনি মূলতঃ ডানহাতি মিডিয়াম-ফাস্ট বোলিং করে থাকেন। এছাড়াও, নীচের সারিতে বামহাতে ব্যাটিং করে থাকেন হামিশ বেনেট। ঘরোয়া প্রথম-শ্রেণীর ক্রিকেট প্রতিযোগিতায় ক্যান্টারবারির প্রতিনিধিত্ব করছেন তিনি।
২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় নিউজিল্যান্ড দলের অন্যতম সদস্য ছিলেন তিনি। অক্টোবর, ২০১০ সালে বাংলাদেশের বিপক্ষে প্রথমবারের মতো একদিনের আন্তর্জাতিকে অংশ নেন। ঐ খেলায় তিনি সেরা বোলার হিসেবে ৩ উইকেট দখল করেন। তা স্বত্ত্বেও বাংলাদেশ দল ৯ রানে স্মরণীয় জয় পায়।
পরের মাসে ভারতের বিপক্ষে তার টেস্ট অভিষেক হয়। ঐ টেস্টটি অবশ্য ড্রয়ে পরিণত হয়েছিল। প্রথম ইনিংসে ১৫ ওভার বোলিং করলেও উইকেট লাভে ব্যর্থ হন। দ্বিতীয় ইনিংসে আঘাতের কারণে তিনি বোলিং করতে পারেননি।
নাইট্রিক অ্যাসিড
নাইট্রিক এসিড যার রাসায়নিক সংকেত HNO, যা একুয়া ফর্টিস এবং স্পিরিট অফ নাইটার নামে পরিচিত, একটি সক্রিয় খনিজ এসিড। যৌগটি বিশুদ্ধ অবস্থায় বর্ণহীন, পুরাতন এসিড হলুদাভ রঙ ধারণ করে কারণ এটা ভেঙে নাইট্রোজেনের অক্সাইড এবং জল তৈরি করে। বাণিজ্যিক ভাবে উৎপন্ন নাইট্রিক এসিডের ঘনত্ব ৬৮%। যখন নাইট্রিক এসিডের ঘনত্ব ৮৬% এর বেশি হয় তখন একে "'ধূমায়িত নাইট্রিক অ্যাসিড "' বলে। নাইট্রোজেন ডাই অক্সাইডের উপস্থিতির ভিত্তিতে ধূমায়িত নাইট্রিক এসিড সাদা এবং লাল দুই ভাগে ভাগ করা হয়। ৯৫% এর বেশি ঘনত্বের নাইট্রিক এসিড নাইট্রেশান বিক্রিয়ার প্রধান রিএজেন্ট হিসেবে ব্যবহৃত হয়। নাইট্রিক এসিড সাধারণত দৃঢ় জারন উপাদান হিসেবে ব্যবহৃত হয়।
বিজ্ঞানী জাবির ইবনে হাইয়ান সর্ব প্রথম নাইট্রিক এসিড তৈরী করেন।
নাইট্রোজেন অক্সাইডের (NO) সাথে পানির বিক্রিয়ায় নাইট্রিক এসিড তৈরী হয়।
সাধারণত এই বিক্রিয়ার মাধ্যমে উৎপাদিত নাইট্রিক অক্সাইড পুনরায় বাতাসের অক্সিজেন দ্বারা জারিত হয়ে নাইট্রোজেন ডাই অক্সাইড তৈরি করে।
হাইড্রোজেন পার অক্সাইড এর মধ্যে নাইট্রোজেন চালনা করলে এসিড উৎপন্ন হয়।
বাণিজ্যিক নাইট্রিক এসিড দ্রবণে ৫২%-৬৮% নাইট্রিক এসিড থাকে। জার্মান রসায়নবিদ উইলহেলম অস্টওয়াল্ডের নামানুসারে নাইট্রিক এসিড উৎপাদন প্রক্রিয়াকে বলা হয় অস্টওয়াল্ড প্রক্রিয়া। এই প্রক্রিয়ায় অনাদ্র এমোনিয়া প্লাটিনাম অথবা রোডিয়াম গজ প্রভাবকের এর উপস্থিতিতে ৫০০K তাপ ও ৯bar চাপে জারিতে হয়ে নাইট্রিক অক্সাইড তৈরি করে।
নাইট্রিক অক্সাইডে এরপর বাতাসের অক্সিজেনের সাথে বিক্রিয়া করে নাইট্রোজেন ডাই অক্সাইড তৈরি করে।
এটা পানি শোষন যুগপৎ ভাবে নাইট্রিক এসিড ও নাইট্রিক অক্সাইড তৈরি করে।
নাইট্রিক অক্সাইড পুণরায় চক্রে ফিরে এসে নাইট্রিক এসিডে পরিণত হয়।
জলীয় HNO কে পাতনের মাধ্যমে ৬৮% গাঢ় নাইট্রিক এসিডে রূপান্তরিত করা যায়। গাঢ় HSO এর সাথে জলবিয়োজনে ৯৮% গাঢ় নাইট্রিক এসিড পাওয়া যায়।
ডিজুস
ডিজুস (ডিজিটাল জুস এর সংক্ষিপ্ত) হচ্ছে টেলিনর কোম্পানির যুবভিত্তিক মোবাইল ফোন প্লান। এটি বর্তমানে বাংলাদেশ, মন্টিনিগ্রো, নরওয়ে, পাকিস্তান, সুইডেন ও ইউক্রেনে চালু আছে। এর আগে মালয়েশিয়া, নিউজিল্যান্ড, থাইল্যান্ড ও হাঙ্গেরিতে চালু ছিল। ওয়েবসাইট তথ্য অনুযায়ী ১২ মিলিয়ন গ্রাহক নিয়ে ডিজুস বর্তমানে বিশ্বের ২য় যুবভিত্তিক মোবাইল অপারেটরের স্থান দখল করে আছে।
ডিজুস ২০০৩ সালে প্রথম নরওয়ে এবং হাঙ্গেরিতে চালু করা হয়। এরপর ২০০৪ সালে ইউক্রেনে, ২০০৫ সালে বাংলাদেশে, ২০০৬ সালে পাকিস্তানে এবং ২০০৮ সালে মন্টেনিগ্রোতে চালু হয়। 
২০০৫ সালের ১৪ এপ্রিল বাংলা নববর্ষের দিন গ্রামীণ ফোন বাংলাদেশের গ্রাহকদের জন্য ডিজুস প্যাকেজটি চালু করে।
২০০৭ সালের ১৪ এপ্রিল ডিজুস এর পুরাতন লোগো বাতিল করে এর আন্তর্জাতিক ব্রান্ড লোগো চালু করে। ডিজুস বাংলাদেশে রক ব্রান্ড প্রতিভা অনুসন্ধানের জন্য ডিরকস্টার নাম একটি প্রতিভা হান্ট শো চালূ করে।
টেলিনর গ্রুপ অব পাকিস্তান কর্তৃক ২০০৬ সালের অক্টোবরে ডিজুস প্যাকেজটি চালু করা হয়। এটি বর্তমানে পাকিস্তানের চতুর্থ বৃহত্তম মোবাইল নেটওয়ার্ক।
ধ্রুবস্বামিণী
ধ্রুবস্বামিণী বা ধ্রুবদেবী গুপ্ত সম্রাট রামগুপ্ত ও দ্বিতীয় চন্দ্রগুপ্তের পত্নী ছিলেন।
১৯২৩ খ্রিস্টাব্দে সিলভিয়ান লেভি রামচন্দ্র ও গুণচন্দ্র নামক দুই জৈন লেখক দ্বারা রচিত "নাট্যদর্পণ" নামক একটি সংস্কৃত গ্রন্থ থেকে বিশাখদত্ত রচিত "দেবীচন্দ্রগুপ্ত" নামক একটি সংস্কৃত নাটকের ছয়টি শ্লোক প্রকাশ করেন। এই বছরই একাদশ শতাব্দীর মালবের রাজা ভোজ রচিত "শৃঙ্গারপ্রকাশ" ও "সরস্বতীকণ্ঠাভরণ" নামক দুইটি গ্রন্থ থেকে "দেবীচন্দ্রগুপ্ত" নাটকের তিনটি শ্লোক আবিষ্কৃত হয়। ১৯২৪ খ্রিস্টাব্দে রাখালদাস বন্দ্যোপাধ্যায় প্রথম অমোঘবর্ষের সঞ্জন তাম্রলিপির একটি শ্লোক ও বাণভট্ট রচিত "হর্ষচরিতের" একটি ছোট টীকা থেকে "দেবীচন্দ্রগুপ্ত" নাটক সম্বন্ধে আরো কিছু তথ্য উদ্ধার করেন। এই সকল শ্লোক একত্র করে "দেবীচন্দ্রগুপ্ত" নাটকের বক্তব্য বোঝা সম্ভব হয়েছে।
"দেবীচন্দ্রগুপ্ত" নাটক থেকে জানা যায় যে, গুপ্ত সম্রাট সমুদ্রগুপ্তের মৃত্যুর পর তাঁর জ্যেষ্ঠ পুত্র রামগুপ্ত সিংহাসনে আরোহণ করেন ও তাঁর কনিষ্ঠ ভ্রাতা দ্বিতীয় চন্দ্রগুপ্তের বাগদত্তা ধ্রুবস্বামিণীকে বলপূর্বক বিবাহ করেন। পশ্চিমী ক্ষত্রপদের সঙ্গে যুদ্ধে পরাজিত হওয়ার পর পশ্চিমী ক্ষত্রপ শাসক তৃতীয় রুদ্রসিংহের দাবী মেনে রামগুপ্ত ধ্রুবস্বামিণীকে তাঁর নিকট সমর্পণ করার সিদ্ধান্ত নেন। এই ঘটনায় ক্রুদ্ধ দ্বিতীয় চন্দ্রগুপ্ত নিজে রাণী ধ্রুবস্বামিণীর ছদ্মবেশে তৃতীয় রুদ্রসিংহের নিকট যান ও তাঁকে হত্যা করেন। ফলে, পশ্চিমী ক্ষত্রপ রাজ্য গুপ্ত সাম্রাজ্যের অন্তর্ভুক্ত হয়। পরে তিনি রামগুপ্তকেও হত্যা করে সিংহাসনে আরোহণ করেন ও ধ্রুবস্বামিণীকে বিবাহ করেন।
যদিও ঐতিহাসিকেরা বিশাখদত্ত বর্ণিত এই ঘটনার সত্যতা সম্বন্ধে নিশ্চিত নন। কিন্তু প্রথম কুমারগুপ্তের বিলসাদ স্তম্ভলিপিতে "মহাদেবী ধ্রুবদেবী" এবং বৈশালীর টেরাকোটা শীলমোহরে মহাদেবী ধ্রুবস্বামিণীর উল্লেখ রয়েছে। এছাড়া বিদিশায় আবিষ্কৃত কিছু তাম্র মুদ্রা ও লিপিতে রামগুপ্তের উল্লেখ রয়েছে।
মুহাম্মাদের অলৌকিক ঘটনাসমূহ
ইসলামী নবী মুহাম্মদ-এর অলৌকিকতা হল কিছু অতিপ্রাকৃত ঘটনা, যা ইসলামী ঐতিহ্য অনুযায়ী তার দ্বারা তার জীবদ্দশায় সংঘটিত হয়েছে। এই অতিপ্রাকৃত ঘটনাগুলো কুরআনের মধ্যে অথবা বেশিরভাগক্ষেত্রেই হাদিসে (ঐতিহ্যগতভাবে লিখিত মুহাম্মদের কর্মকাণ্ড ও আদর্শ) উল্লেখ করা হয়েছে। মুহাম্মদ এর অলৌকিকতা, যেমন: প্রকৃতির উপর খাদ্য গুণ, জল উদ্ভাস, লুকানো জ্ঞান, ভাববাণী, নিরাময়, শাস্তি, এবং ক্ষমতা হিসাবে একটি বিস্তৃত পরিসর নিয়ে রয়েছে। ইতিহাসবিদ ডেনিস গ্রিলের মতে, "কুরআন স্পষ্টতই মুহাম্মদের অলৌকিকতাগুলো ঢালাওভাবে বর্ণনা করে না, বরং চূড়ান্তভাবে সেই কোরআনকেই মুহাম্মদের প্রধান অলৌকিকতা হিসেবে চিহ্নিত করা হয়।" অভিযোগ আছে যে, "কুরআন নিজেই মুহাম্মদের অলৌকিকত্বকে অস্বীকার করে।" - যা খৃস্টান সম্প্রদায়ের মধ্যে একটি সাধারণ যুক্তি। তবে কুরআন ও প্রায় হাদিসেই বিভিন্ন অলৌকিক ক্ষমতার কথা পেশ করা হয়, এবং হাদীস মুহাম্মদের অলৌকিকতার বিবরণী জানার জন্য অপরিহার্য।
কছিম উদ্দিন
কছিম উদ্দিন (মৃত্যু: ২২ আগস্ট ১৯৯২) ছিলেন বাংলাদেশের উত্তরাঞ্চলে প্রচলিত ভাওয়াইয়া গানের একজন অন্যতম প্রধান শিল্পী। শিল্পী আব্বাস উদ্দিনের পর তাকেই ভাওয়াইয়া গানের সবচেয়ে জনপ্রিয় কন্ঠশিল্পী হিসাবে বিবেচনা করা হয় এবং 'ভাওয়াইয়া গানের যুবরাজ' বলে সম্বোধন করা হয়।
শিল্পী কছির উদ্দিন মহান মুক্তিযুদ্ধ কালীন বিভিন্ন ক্যাম্পে ভাওয়াইয়া গান গেয়ে সাধারণ জনগণ ও মুক্তিযোদ্ধাদের উদ্বুদ্ধ করেছিলেন। তিনি বাংলাদেশ বেতার ও টেলিভিশনে ভাওয়াইয়া গানের পাশাপাশি পালাগানও পরিবেশন করতেন।
শিল্পী কছিম উদ্দিন প্রায় দুই সহস্রাধিক গান রচনা করেছিলেন; যার মধ্যে রয়েছে:
প্রতি বছর ২২ আগস্ট কুড়িগ্রাম জেলায় তার সম্রণে 'কছিম উদ্দিন উৎসব' পালন করা হয়; যেখানে বিভিন্ন সামাজিক ও সাংস্কৃতিক সংগঠনের সহযোগিতায় কুড়িগ্রামসহ দেশের বিভিন্ন জেলার শিল্পীদের অংশগ্রহণে দিনব্যাপী শিল্পীর সমাধিতে শ্রদ্ধাঞ্জলি, ভাওয়াইয়া কথন ও গান, কছিম উদ্দিনের গানে সঙ্গে নৃত্যানুষ্ঠান, পালাগান এবং কছিম উদ্দিনের লেখা ও গাওয়া ভাওয়াইয়া গানের পরিবেশনাসহ নানা আয়োজন যুক্ত থাকে। এছাড়াও দিবসটি উপলক্স্যে বাংলাদেশ বেতারের রংপুর কেন্দ্র এবং চিলমারী রেডিও বিশেষ অনুষ্ঠান সম্প্রচার করে থাকে।
কাজিবাছা নদী
কাজীবাছা নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১৯ কিলোমিটার, গড় প্রস্থ ৭২১ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাজিবাছা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৭।
কাজীবাছা নদীটি বাংলাদেশের খুলনা জেলার বটিয়াঘাটা উপজেলায় অবস্থিত। নদীটি খুলনা শহরের দাকোপ উপজেলা, কয়রা উপজেলা এবং মংলা বন্দরের সাথে যোগাযোগের নৌ রূট হিসেবে ব্যবহৃত হয়। কাজীবাছা নদী বটিয়াঘাটা উপজেলাকে দুই ভাগে বিভক্ত করেছে।
অমানুষ ২
অমানুষ ২ ১৪ এপ্রিল ২০১৫ তারিখে মুক্তিপ্রাপ্ত একটি ভারতীয় বাংলা চলচ্চিত্র। সিনেমাটি তামিল সিনেমা নান এর বাংলা ভার্সন। রাজিব কুমার বিশ্বাস পরিচালিত এই চলচ্চিত্রে মুখ্য ভূমিকায় অভিনয় করেছেন সোহম চক্রবর্তী, পায়েল সরকার ও অনিন্দ চ্যাটার্জি।
শোলমারি নদী
শৈলমারী নদী বা শোলমারি নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ২২ কিলোমিটার, গড় প্রস্থ ৩০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শোলমারি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৯।
শোলমারি নদীটি খুলনা জেলার ডুমুরিয়া উপজেলার রংপুর ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা একই জেলার বটিয়াঘাটা উপজেলার বটিয়াঘাটা ইউনিয়ন এলাকায় প্রবহমান কাজীবাছা নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।
নদীটি খুলনা জেলার ডুমুরিয়া ও বটিয়াঘাটা উপজেলায় অবস্থিত।
ভদ্রা নদী
ভদ্রা নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ৪৩ কিলোমিটার, গড় প্রস্থ ৬০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভদ্রা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৬। স্বাভাবিক জোয়ার-ভাটার পরিসর প্রায় ৪ মিটার।
নদীটি খুলনা জেলার পসুর ও শিবসা নদীর মধ্যবর্তী ভূ-ভাগকে বিভক্ত করেছে। অতঃপর সুন্দরবনের মধ্য দিয়ে প্রবাহিত হয়ে পসুর ও শিবসা নদীদ্বয়ের মিলনস্থলে গিয়ে পতিত হয়েছে। স্থানীয়ভাবে এই অংশ মরা ভদ্রা নামে পরিচিত। ভদ্রা সুতারখালীর নিকট থেকে দক্ষিণ-পূর্বাভিমুখে প্রবাহিত হয়ে সুন্দরবনের অভ্যন্তরে প্রায় ৩০ কিমি পথ অতিক্রম করে পসুর নদীতে পড়েছে। বর্তমানে নদীর এই গতিপথ পরিবর্তিত হয়ে সুতারখালী নদী দিয়ে এর মূল স্রোত প্রবাহিত হচ্ছে। লাভজমি, মনিরামপুর, কেলাপুর, খর্ণিয়া, ডুমুরিয়া, দাকোপ, সুতারখালী, কালবগী প্রভৃতি নদীর তীরবর্তী প্রসিদ্ধ স্থান।
মেসোথেরাপি
মেসোথেরাপি () (শব্দটি এসেছে গ্রীক 'মেসস্', “মাঝামাঝি”, এবং থেরাপি শব্দটি এসেছে গ্রীক 'থেরাপিয়া', “ঔষধের মাধ্যমে উপশম”) হলো এমন একটি চিকিৎসা ব্যবস্থা যা কিনা শল্যচিকিৎসাবিহীন এবং কসমেটিক ঔষধের মাধ্যমে চিকিৎসা। মেসোথেরাপিতে বেশ কয়েকটি রাসায়নিক ঔষধ এবং হোমিওপ্যাথি ঔষধ, গাছের নির্যাস, ভিটামিন এবং অন্যান্য উপাদান সমূহ আক্রান্ত ব্যক্তির শরীরের অভ্যন্তরভাগের চর্বিতে ইনজেকশনের মাধ্যমে প্রবেশ করানো হয়।
এধরনের ঔষধ এবং অন্যান্য বিভিন্ন রাসায়নিক উপাদানের সমন্বয়ে যে ককটেইল শরীরের বিভিন্ন অংশে ক্লিনিকাল চিকিৎসায় ব্যবহৃত হয় সে বিষয়ে নানাবিধ গবেষণা প্রকাশিত হয়েছে বিশেষ করে বেশ কয়েক বছর ধরে ইউরোপ এবং দক্ষিণ আমেরিকাতে বিভিন্ন প্রকাশনায় ইহার পার্শ্ব-প্রতিক্রিয়াসমূহ প্রকাশ হয়ে আসছে। যদিও কোন গবেষনাই সিদ্ধান্ত আকারে প্রমান করতে পারে নাই যে এই সকল রাসায়নিক উপাদানসমূহ নির্দিষ্ট চর্বিকোষসমূহের উপর কাঙ্ক্ষিত ক্রিয়া করে থাকে। লাইসিস কোষ যা কিনা ডক্সিকোহলিকের ডিটার্জেন্ট ক্রিয়ার ফলে উদ্ভূত হয়, তা এই চিকিৎসার ফল হিসাবে ধরা যেতে পারে।
২০১২ সালে, একটি ফ্রেন্স ল্যাবরেটরি একটি তরল পোডলেটে মেসোথেরাপি ঔষধ প্রবেশ করানোর পদ্ধতি আবিষ্কার করে। পোডলেটটি তারপর একটি ফেসিয়াল স্টিমারের সাথে সংযুক্ত করে ব্যবহারকারীর মুখমণ্ডলে বাষ্পের মাধ্যমে এ চিকিৎসাতে নিয়োগ করা হয়। এ ধরনের যে কোন আবিষ্কার হিসাবে এটিই প্রথম মেসোথেরাপি চিকিৎসা যা ভোক্তারা নিজেদের বাসস্থলিতে ব্যবহার করতে সক্ষম হন। এই চিকিৎসাতে যেসকল উপাদান ব্যবহিত হয় সেগুলি হলো:
মিচল পিস্টর (১৯২৪-২০০৩) ক্লিনিক্যাল গবেষণা করতেন এবং আলোচ্য মেসোথেরাপি ক্ষেত্রটি প্রতিষ্ঠিত করেছিলেন। পিস্টর এর কাজের কারনে বহুজাতিক গবেষনাসমূহ এই ইন্ট্রাডার্মাল থেরাপির ক্ষেত্রে সর্বোচ্চ সীমায় পৌছেছিল, যা কিনা ১৯৪৮ থেকে ১৯৫২ সালে মানব দেহের উপর চিকিৎসাতে কাজে লেগেছিল। ফ্রেন্স প্রেস ১৯৫৮ সালে এই চিকিৎসার নামকরণ করে মেসোথেরাপি। ফ্রান্সের 'একাডেমিয়া ন্যাশনেল দি মেডেসিন' মেসোথেরাপিকে একটি বিশেষ ঔষধ হিসাবে স্বীকার করে নেয় ১৯৮৭ সালে। ইহা ব্যতীত আরো একটি বিশেষ বিষয় লক্ষনীয় ছিল যে, 'ফ্রেন্স সোসাইটি অব মেসোথেরাপি' এটাকে স্বীকৃতি প্রদান করেছে এটার নানাবিধ ব্যবহারের জন্য বিভিন্ন শর্তে তবে সেখানে এটাকে প্লাস্টিক সার্জারীতে ব্যবহার করার বিষয়ে কোন নির্দেশনা ছিল না। ইউরোপিয়ান দেশসমূহ এবং দক্ষিণ আমেরিকায় এটি ব্যপকভাবে জনপ্রিয় ছিল এবং বিশ্বব্যাপী প্রায় ১৮,০০০ জন ফিজিশিয়ান এটাকে ব্যবহার করতে উপদেশ প্রদান করেন।
মেসোথেরাপি চিকিৎসাটি মানুষের ত্বকে পঞ্চাশ বছর ধরে সমগ্র ইউরোপ, দক্ষিণ আমেরিকা এবং সম্প্রতি যুক্তরাষ্ট্রব্যাপী পরীক্ষা করা হয়ে আসছে। তবে এ বিষয়ে চিকিৎসকরা সন্দেহ প্রকাশ করেছেন এই বলে যে এই চিকিৎসাটিকে নিয়ে ওতো বেশী পরীক্ষা-নিরীক্ষা করা হয়নি, যে এটার ক্রিয়া সম্পর্কে নিশ্চিত হওয়া যায়। প্রাথমিক একটি ধারনা হলো এই যে কসমেটিক অবস্থার এই থেরাপিটি শ্রেষ্ঠ গোল্ড মানের মতো নয়; যদিও অন্যান্য রোগ যেমন: টেন্ডোনিটিস, টেন্ডন ক্যালসিফিকেশন, দাঁতের চিকিৎসা, ক্যানসার, কার্ভিকোব্রাচিয়ালগিয়া, বাত, লিম্ফেডেম এবং ভেনাস স্ট্যাটিস চিকিৎসাতে কষ্ট নিবারণের জন্য এই প্রক্রিয়াটি পরীক্ষা করা হয়ে আসছে।
প্রথম কুমারগুপ্ত
প্রথম কুমারগুপ্ত বা কুমারগুপ্ত মহেন্দ্রাদিত্য (রাজত্বকাল: ৪১৫ খ্রিস্টাব্দ-৪৪৫ খ্রিস্টাব্দ) একজন গুপ্ত সম্রাট ছিলেন। তাঁর রাজত্বকালে তিনি পূর্বে বঙ্গ থেকে পশ্চিমে কাথিয়াওয়াড় এবং উত্তরে হিমালয় থেকে দক্ষিণে নর্মদা নদী পর্য্যন্ত গুপ্ত সাম্রাজ্যের বিস্তার অটুট রাখতে সক্ষম হন। তাঁর রাজত্বকালের অন্তিম পর্যায়ে পুষ্যমিত্র জনজাতির বিদ্রোহ ও শ্বেত হুণ জাতির আক্রমণের কারণে তাঁকে বিব্রত হতে হয়েছিল।
প্রথম কুমারগুপ্তের শাসনকালে উৎকীর্ণ বেশ কয়েকটি শিলালেখ ও তাম্রশাসন আবিষ্কৃত হয়েছে। বিলসড গ্রামে আবিষ্কৃত একটি শিলালেখ থেকে জানা যায় যে, প্রথম কুমারগুপ্তের রাজত্বকালে ৯৬ গৌপ্তাব্দে বা ৪১৫ খ্রিস্টাব্দে ধ্রুবশর্মা নামক এক ব্যক্তি একটি মন্দির, তোরণ ও ধর্মসত্র নির্মাণ করেছিলেন। এলাহাবাদ জেলার গঢ়োয়া গ্রাম থেকে প্রাপ্ত অপর একটি শিলালেখ থেকে জানা যায় যে, ৯৮ গৌপ্তাব্দে বা ৪১৫ খ্রিস্টাব্দে মাতৃদাস নামক অপর এক ব্যক্তি অপর একটি ধর্মসত্র নির্মাণ করেন। প্রথম কুমারগুপ্তের রাজত্বকালে গোশর্ম নামক এক জৈন সাধক উদয়গিরি গুহাসমূহে তীর্থঙ্কর পার্শ্বনাথের মূর্তি প্রতিষ্ঠা করেন। রাজশাহী জেলার ধানাইদহ গ্রাম থেকে একটি তাম্রশাসন আবিষ্কৃত হয়, যাতে প্রথম কুমারগুপ্তের নাম উৎকীর্ণ রয়েছে। রাখালদাস বন্দ্যোপাধ্যায় ও পরে রাধাবিনোদ বসাক এই তাম্রশাসনের দুইটি ভিন্ন পাঠোদ্ধার করেন। ১৯০৯ খ্রিস্টাব্দের ইটা জেলার ভরডিডিহ গ্রামে প্রাপ্ত এক শিবলিঙ্গের নীচের অংশে একটি লেখ থেকে জানা যায় যে, ১১৭ গৌপ্তাব্দ বা ৪৩৬ খ্রিস্টাব্দে পৃথিবীষেণ নামক প্রথম কুমারগুপ্তের প্রধান কর্মচারী পৃথিবীশ্বর এই শিবলিঙ্গ প্রতিষ্ঠা করেন।
প্রথম কুমারগুপ্তের নামাঙ্কিত যে সকল স্বর্ণমুদ্রা আবিষ্কৃত হয়েছে, সেগুলিতে বিভিন্ন ধরণের প্রতিকৃতি লক্ষ্য করা যায়। এক ধরণের স্বর্ণমুদ্রায় এক পিঠে তীর ধনুক হাতে রাজমূর্তি ও অপর পিঠে লক্ষ্মীর মূর্তি খোদিত রয়েছে। হুগলি জেলার মাধবপুর ও মহানাদ গ্রামে এই জাতীয় মুদ্রা আবিষ্কৃত হয়। আলেকজান্ডার কানিংহাম গয়া জেলা থেকে ও ওয়ারেন হেস্টিংসের আমলে কালীঘাট থেকেও একই ধরণের কিন্তু নিকৃষ্ট মানের মুদ্রা আবিষ্কৃত হয়। প্রথম কুমারগুপ্তের দ্বিতীয় ধরণের স্বর্ণমুদ্রার এক পিঠে অশ্বারূঢ় রাজার প্রতিকৃতি ও অপর পিঠে পদ্মাসনে উপবিষ্টা লক্ষ্মীর মূর্তি খোদিত রয়েছে। হুগলি জেলার মাধবপুর গ্রামে ও মেদিনীপুর জেলার তমলুক শহরে এই ধরণের মুদ্রা আবিষ্কৃত হয়। প্রথম কুমারগুপ্তের তৃতীয় ধরণের স্বর্ণমুদ্রার এক পিঠে শিকাররত রাজার প্রতিকৃতি ও অপর পিঠে সিংহবাহিনী দেবী মূর্তি খোদিত রয়েছে, যা মাধবপুর গ্রামে আবিষ্কৃত হয়। অপর এক ধরণের স্বর্ণমুদ্রার এক পিঠে হাতির পিঠে রাজার প্রতিকৃতি ও অপর পিঠে দেবীমূর্তি অঙ্কিত রয়েছে, যা হুগলি জেলার মহানাদ গ্রামে আবিষ্কৃত হয়। প্রথম কুমারগুপ্তের নামাঙ্কিত অপর এক ধরণের মুদ্রা বর্ধমান জেলা থেকে আবিষ্কৃত হয়েছে, যার এক পিঠে ময়ূরকে খাদ্য প্রদান রত রাজমূর্তি ও অপর পিঠে ময়ূরবাহন কার্তিকের মূর্তি অঙ্কিত রয়েছে। যশোহর জেলার মহম্মদপুর গ্রাম থেকে প্রথম কুমারগুপ্তের নামাঙ্কিত রৌপ্য মুদ্রা আবিষ্কৃত হয়েছে।
আলফ্রেড শ
আলফ্রেড শ (; জন্ম: ২৯ আগস্ট, ১৮৪২ - মৃত্যু: ১৬ জানুয়ারি, ১৯০৭) নটিংহ্যামশায়ারের বার্টন জয়েস এলাকায় জন্মগ্রহণকারী বিখ্যাত ইংরেজ ক্রিকেটার ও রাগবি ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি মিডিয়াম বোলার ছিলেন। পাশাপাশি ডানহাতে ব্যাটিংয়েও পারদর্শিতা দেখিয়েছেন। এছাড়াও দলের অধিনায়কত্ব করেন তিনি। ঘরোয়া কাউন্টি ক্রিকেটে নটিংহ্যামশায়ারের প্রতিনিধিত্ব করেছেন আলফ্রেড শ। টেস্ট ক্রিকেটের ইতিহাসে প্রথম বল করার বিরল কৃতিত্ব অর্জন করেন। এছাড়াও ইনিংসে প্রথমবারের মতো পাঁচ উইকেট দখলেরও কৃতিত্ব তাঁরই।
১৮৬৪ থেকে ১৮৯৭ সাল পর্যন্ত তাঁর প্রথম-শ্রেণীর ক্রিকেট জীবন বিস্তৃত ছিল। অধিকাংশ খেলাই নটিংহ্যামশায়ারের পক্ষে অংশ নেন। ১৮৮৩ থেকে ১৮৮৬ পর্যন্ত একাধারে দলটিকে চ্যাম্পিয়নশীপের শিরোপা জয়ে সহায়তা করেন। ১৮৭৩-৭৪ মৌসুমে ডব্লিউজি গ্রেসের সাথে সফরে যেতে অস্বীকার করেন। নিখুঁত বোলার হিসেবে তাঁর বিরাট ভূমিকা ছিল। ১৮৮৯ সালে পাঁচ-বলের সমন্বয়ে গড়া ওভারের প্রবর্তন হয়। তাঁর করা প্রায় দুই-তৃতীয়াংশ ওভারই রানবিহীন ছিল। অফ-স্ট্যাম্প বরাবর বোলিং করতেন। ফলে, অফ-সাইডে আটজন ফিল্ডারকে দাঁড় করাতেন। ১৮৭০ থেকে ১৮৮০ সালের মধ্যে তিনি ইংল্যান্ডের সেরা বোলার ছিলেন। অনেকগুলো বছর এমসিসি’র গ্রাউন্ডস্টাফ ছিলেন। ১৮৭৪ সালে প্রথম-শ্রেণীর ইনিংসে ক্লাবের পক্ষে দশ উইকেটের সবগুলোই তাঁর দখলে যায়। ১৮৭৫ সালে এমসিসি’র বিপক্ষে ৭/৭ লাভ করেন। ৪১.২ ওভারের ৩৬ ওভারই মেইডেন ছিল।
১৮৭৬ মৌসুমের শেষদিকে জেমস লিলিহোয়াইট জুনিয়রের দলে অস্ট্রেলিয়া সফরে যান পাঁচ ফুট সাড়ে ছয় ইঞ্চি উচ্চতার অধিকার শ। টেস্ট খেলার প্রথম বলটি করে স্মরণীয় হয়ে আছেন। চার্লস ব্যানারম্যানকে (১৬৫) করা তাঁর ঐ বলটিতে কোন রান উঠেনি। অভিষেক টেস্টের দ্বিতীয় ইনিংসে তিনি পাঁচ উইকেট পান। ব্যাটসম্যান হিসেবে তিনি প্রথম টেস্ট ক্রিকেটার হিসেবে টম কেন্ডলের বলে জ্যাক ব্ল্যাকহামের হাতে স্ট্যাম্পড হন।
১৮৮১-৮২ মৌসুমে অস্ট্রেলিয়া সফরে চার টেস্টে অধিনায়কের দায়িত্ব পালন করেছেন। ঐ সফরে তাঁর দল দুই টেস্টে পরাজিত হয় ও দুই টেস্ট ড্র করে। জেমস লিলিহোয়াইট ও আর্থার শ্রিউসবারি’র সাথে তিনিও ঐ সফরের সহঃ উদ্যোক্তা ছিলেন। প্রথম আট টেস্টের ৭টিতেই তাঁর অংশগ্রহণ ছিল। কিন্তু ১৮৮২ সালে তাঁর বোলিংয়ের ছন্দ না থাকায় খেলেননি।
১৮৮৬-৮৭ মৌসুমে আলফ্রেড শয়ের নেতৃত্বাধীন ইংরেজ দল অস্ট্রেলিয়া সফরে যায়। অস্ট্রেলীয় অধিনায়ক পার্সি ম্যাকডোনেলকে উদ্দেশ্য করে বিলি বার্নসের ছোঁড়া বল দেয়ালে আঘাত করলে বলটি হারিয়ে যায়। এরফলে এ সফরের বেশ কয়েকটি খেলায় অংশগ্রহণ করা থেকে তিনি তাঁকে বিরত রাখেন। ঐ বলটি রেজিনাল্ড উড খুঁজে পান ও তাঁর পরিবর্তে উডকে তিন খেলায় অংশগ্রহণ করান।
১৮৮৮ সালে অস্ট্রালেশিয়ায় রাগবি সফরেরও আয়োজন করেন তিনি।
প্রথমবারের মতো খেলা থেকে অবসর নেয়ার পর আম্পায়ার হিসেবে পরিচিতি পান। কিন্তু, খেলায় অংশগ্রহণের দিকেই তাঁর মন উন্মুখ ছিল। শেফিল্ডের পঞ্চম ব্যারন আর্থার স্ট্যানলি’র আমন্ত্রণে সাসেক্সের তরুণ ক্রিকেটারদেরকে প্রশিক্ষণ দেন। এছাড়াও, আর্ডিংলি কলেজে পার্ট-টাইম ক্রিকেট কোচের দায়িত্ব পান। ৫২ বছর বয়সে কাউন্টি ক্রিকেটে ফিরে আসেন।
স্টিভ কামাচো
জর্জ স্টিফেন (স্টিভ) কামাচো (; জন্ম: ১৫ অক্টোবর, ১৯৪৫ - মৃত্যু: ২ অক্টোবর, ২০১৫) ব্রিটিশ গায়ানার জর্জটাউনে জন্মগ্রহণকারী বিশিষ্ট ওয়েস্ট ইন্ডিয়ান আন্তর্জাতিক ক্রিকেটার ছিলেন। ১৯৬৮ থেকে ১৯৭১ সময়কালে ওয়েস্ট ইন্ডিজ ক্রিকেট দলের পক্ষে টেস্ট ক্রিকেটে অংশ নিয়েছেন। দলে তিনি মূলতঃ ডানহাতি উদ্বোধনী ব্যাটসম্যানের দায়িত্ব পালন করতেন। এছাড়াও মাঝে-মধ্যে লেগ-স্পিন বোলিং করতেন স্টিভ কামাচো।
সমগ্র খেলোয়াড়ী জীবনে তিনি চারটি সিরিজের এগারো টেস্টে অংশ নিয়েছিলেন। ১৯৭৩ সালে রোহন কানহাইয়ের নেতৃত্বাধীন ওয়েস্ট ইন্ডিজ দলের সদস্যরূপে ইংল্যান্ড গমন করেন। তবে, তিনি আঘাতপ্রাপ্ত হলে ওরচেস্টারশায়ার দল থেকে রন হ্যাডলিকে নিয়ে আসা হয়েছিল।
১৯৭৯ সালে খেলোয়াড়ী জীবন থেকে অবসর নেন। এরপর ওয়েস্ট ইন্ডিজ ক্রিকেট বোর্ডে দল নির্বাচকের দায়িত্ব পালন করেন। এরপর সচিব ও পরবর্তীকালে প্রধান নির্বাহী হিসেবে বোর্ডে গুরুত্বপূর্ণ ভূমিকা রাখেন। ২০০৭ সালে ‘ক্রিকেট অ্যাট বোর্দা: সেলিব্রেটিং দ্য জর্জটাউন ক্রিকেট ক্লাব’ শীর্ষক গ্রন্থ প্রকাশ করেন। ২ অক্টোবর, ২০১৫ তারিখে তাঁর দেহাবসান ঘটে।
স্বপ্নপুরী (বিনোদন পার্ক)
স্বপ্নপুরী বাংলাদেশের দিনাজপুর জেলায় অবস্থিত একটি কৃত্রিম চিত্তবিনোদন পার্ক।
স্বপ্নপুরী রংপুর বিভাগের দিনাজপুর জেলার নবাবগঞ্জ উপজেলার আফতাবগঞ্জে অবস্থিত। যা উপজেলা সদর থেকে ১৫ কি:মি: উত্তর দিকে ৯ নং কুশদহ ইউনিয়ন পরিষদের অধীন খালিপপুর মৌজার মধ্যে পরে ।
কুশদহ ইউনিয়নের চেয়ারম্যান জনাব মো: দেলওয়ার হোসেন তার অক্লান্ত শ্রম ও অর্থের বিনিময়ে ১৯৮৯ সালে স্বপ্নপুরীর কাজ শুরু করেন। বর্তমানে দিনাজপুর ৬ আসনের জাতীয় সংসদ সদস্য মো: শিবলি সাদিক এম. পি'র অধীনে এটি চালু আছে।
এখানে বিভিন্ন রাইডস, চিড়িয়াখানা, রেস্ট হাউজ, বাগান, হ্রদ, বিশ্বের বিভিন্ন প্রজাতির মাছ , 'রংধনু' আর্ট গ্যালারি, 'মহা মায়া ইন্দ্রজাল' নামে জাদুর গ্যালারী এবং কেন্দ্রীয় পিকনিকের একটি কেন্দ্র আছে। ভি,আই,পি, রেস্ট হাউস ১০টি, মধ্যম শ্রেণীর ১৪ টি এবং অন্যান্য ০৮ টি রেষ্ট হাউস নির্মাণ করা হয়েছে। বর্তমানে আরও রেষ্ট হাউস নির্মাণসহ স্বপ্নপুরীর উন্নয়নের কাজ চলছে। কেবলকার, ঘোড়ারগাড়ী, চিড়িয়াখানা, কৃত্রিম চিড়িয়াখানা, কৃত্রিম মস্য জগত , রেষ্টুরেন্ট আছে। এখানে কৃত্রিম মাছ এবং বিভিন্ন প্রাণীদের সঙ্গে, বিশ্বকে খুঁজে পেতে পারেন। বিনোদনের জন্য রয়েছে ছোট অনেক রাইডস। কৃত্রিম লেকে স্পিডবোটে চড়ে নিতে পারেন দুরন্ত অভিজ্ঞতা। প্রাণিজগতের, এমি, মোরাল, ডাইনোসর, কাব্যপ্রতিভা এবং অনেক অন্যান্য প্রাণীর মতো কিছু প্রাণীর কৃত্রিম মূর্তিও রয়েছে। ভাস্কর্য এবং চিত্রকলার বিভিন্ন ধরনের জন্য 'রংধনু' আর্ট গ্যালারি. 'মহা মায়া ইন্দ্রজাল' এ, জাদু উপভোগ করতে পারেন। বিভিন্ন ধরনের প্রাণী দ্বারা চিড়িয়াখানা পূর্ণ । কেউ পরিবার সহ কৃত্রিম প্রাকৃতিক সৌন্দর্য এবং কার্যক্রম এই পর্যবেক্ষক সঙ্গে তার পুরো দিনে ভোগ করতে পারেন। এখানে প্রতি বছর প্রচুর দর্শক আসে।
চারুলিপি
চারুলিপি (লিপিবিদ্যা, লিপিকলা বা হস্তলিপিশিল্প হিসেবেও পরিচিত; ) হচ্ছে হাতের লেখা সম্পর্কিত দৃশ্যমান শিল্পকলা। এই শিল্পে চওড়া উপকরণ যেমন মোটা কলম বা ব্রাশের সাহায্যে অক্ষরের নকশা করা হয়।
আধুনিক চারুলিপি এতটা বিস্তৃত যে এখানে অনেক ক্ষেত্রে অক্ষরসমূহকে পড়া যায় না। ধ্রুপদী চারুলিপি মুদ্রাক্ষরশিল্প এবং অ-ধ্রুপদী হস্তলিপি থেকে আলাদা, কিন্তু চারুলিপিতে উভয় রীতির প্রচলন আছে।
বিবাহ এবং অনুষ্ঠানের আমন্ত্রণপত্রে, অক্ষরের ছাঁদ প্রণয়নে ও মুদ্রাক্ষরশিল্পতে, মূল হস্তলিখিত লোগো ডিজাইনে, ধর্মীয় চিত্রে, ঘোষণায়, দৃশ্যমান নকশাকরণে, স্মৃতি নথিতে চারুলিপির ব্যবহার লক্ষ্য করা যায়। এটা চলচ্চিত্র এবং টেলিভিশনে "প্রপ" এবং চলমান চিত্র হিসেবে, প্রশংসাপত্রে, জন্ম ও মৃত্যু সনদে, মানচিত্রে এবং অন্যান্য লিখন কাজে ব্যবহৃত হয়।
আঠারোবাঁকি নদী
আঠারোবাঁকি নদী বাংলাদেশের খুলনা বিভাগের খুলনা ও নড়াইল জেলার উপর দিয়ে প্রবাহিত দক্ষিণ-পশ্চিমাঞ্চলের একটি নদী। আঠারোটি বাঁকে নদীটি প্রবাহিত হয় বলে নদীটির নাম হয়েছে আঠারোবাঁকি নদী। বাংলাদেশ পানি উন্নয়ন বোর্ড বা "পাউবো" কর্তৃক আঠারোবাঁকি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১।
আঠারোবাঁকি নদীটি নড়াইল জেলার কালিয়া উপজেলার পাহাড়ভাঙ্গা ইউনিয়নে প্রবাহমান মধুমতি নদী থেকে উৎপত্তি লাভ করেছে। অতপর এই নদীর জলধারা মোল্লাহাট উপজেলার গাংনী এবং রূপসা উপজেলার ঘাটভোগ ও নাইহাটি ইউনিয়নের মধ্য দিয়ে প্রবাহিত হয়ে খুলনা জেলার সদর উপজেলার ওয়ার্ড নং ২১-এ রূপসা নদীতে পতিত হয়েছে।
আঠারবাঁকি নদীটি দিয়ে জাহাজ চলাচল করলেও বর্তমানে নদীটি মৃতপ্রায়। নদীটির বৃহৎ অংশ খুলনা জেলার তেরখাদা ও বাগেরহাটের মোল্লাহাট উপজেলার বিভিন্ন অঞ্চল দিয়ে প্রবাহিত। দুই উপজেলার সীমানা নির্ধারণকারী মৃতপ্রায় এই নদীটি বর্তমান সরকার পুনঃখননের কাজ ইতোমধ্যে শুরু করেছে। এটি সম্পন্ন হলে এই অঞ্চলে নৌ যোগাযোগ অনেক সহজ হবে। এককালে এই নদী দিয়ে স্টীমার, লঞ্চ খুলনা থেকে গোপালগঞ্জ, বরিশাল অতি অল্প সময়ে যেতে পারত।
স্পেনের গৃহযুদ্ধ
স্পেনের গৃহযুদ্ধ () (), হচ্ছে বৃহত্তর অর্থে স্পেনের সাধারণ গৃহযুদ্ধ () বা যুদ্ধ (), যেটি এমন একটি গৃহযুদ্ধ যা ১৯৩৬ থেকে ১৯৩৯ সালের মধ্যে সংঘটিত হয়েছিলো। এই গৃহযুদ্ধে এক পক্ষে ছিলেন প্রজাতন্ত্রীগণ যারা অনুগত ছিলেন গণতান্ত্রিক, বামদিকে হেলে থাকা দ্বিতীয় স্পেনীয় প্রজাতন্ত্র এবং অন্যপক্ষে ছিলো জাতীয়তাবাদীরা, ফ্রান্সিস্কো ফ্রাঙ্কোর নেতৃত্বে চালিত একটি ফালাঞ্জিস্ত গ্রুপ। গৃহযুদ্ধে জাতীয়তাবাদীরা জেতে, এবং তারপর ফ্রাঙ্কো স্পেনকে ৩৬ বছর শাসন করে, এপ্রিল ১৯৩৯ থেকে তার মৃত্যু নভেম্বর ১৯৭৫ পর্যন্ত।
প্রজাতন্ত্রকে উৎখাত করে আবার পুরনো ব্যবস্থাকে প্রতিষ্ঠিত করবার জন্য জুলাই, ১৯৩৬-এ যখন ফ্রাঙ্কো তার মরক্কোর সেনাবাহিনী নিয়ে স্পেনে পৌঁছেছিলো, তখন গোড়ায় ভাবা গিয়েছিলো ফ্রাঙ্কোর ফ্যাসিবাদীদের পক্ষে গণতান্ত্রিকভাবে নির্বাচিত সরকারকে হারানো সম্ভব হবে না। স্পেনের কৃষক ও শ্রমিকগণ স্বতঃস্ফূর্তভাবে তাঁদের অধিকারকে রক্ষা করবার জন্য একজোট হয়েছিলেন এবং আশা করা হয়েছিলো যে পাশ্চাত্য গণতন্ত্রগুলো_ বিশেষ করে ইংল্যান্ড ও ফ্রান্স_ কিছুতেই মুখ বুজে ফ্রাঙ্কোর এই স্পর্ধাকে বরদাশত করবে না। কিন্তু প্রথম উত্তেজনা কেটে যেতেই দেখা গেল নন-ইন্টারভেনশনের খোলসের ভেতর ঢুকে ইংল্যান্ড ও ফ্রান্স পরোক্ষভাবে ফ্রাঙ্কোকেই সাহায্য করেছে। আর ফ্রাঙ্কোকে মদত দেবার জন্য ইতালি ও জার্মানি সরাসরি যুদ্ধে নেমে পড়েছে। ফলে গৃহযুদ্ধ চলাকালীন বোঝা গেল যে স্পেনের গৃহযুদ্ধ আসলে ছিলো দ্বিতীয় বিশ্বযুদ্ধের মহড়া।
মোট মৃত্যুসংখ্যা বিতর্কিত। ব্রিটিশ ইতিহাসবিদ গৃহযুদ্ধের ইতিহাসে এন্টোনি বিভোর্‌ লিখেছেন যে ফ্রাঙ্কোর শ্বেত সন্ত্রাসের ফলে ২০০,০০০ এবং লাল সন্ত্রাসে ৩৮,০০০ হত্যাকাণ্ড সংঘটিত হয়। জুলিয়াস রুজ একমত হয়েছেন যে, "যদিও সংখ্যা সম্পর্কে বিতর্ক আছে, প্রজাতান্ত্রিক অঞ্চলে ৩৭,৮৪৩ জনকে মৃত্যুদণ্ড দেয়া হয় এবং ফ্রাঙ্কোর অধিকৃত স্পেনে সর্বোচ্চ ১৫০,০০০ জনকে হত্যা করা হয় (৫০,০০০ জনকে যুদ্ধের পরে)।
২০০৮ সালে একজন স্প্যানিশ জজ বালতসার গার্জন, ১৭ জুলাই ১৯৩৬ থেকে ডিসেম্বর ১৯৫১ পর্যন্ত ১১৪,২৬৬ জন জনগণ হত্যা ও গুম হয়ে যাওয়ার ব্যাপারে একটি তদন্ত প্রতিবেদন উন্মুক্ত করেন। সেসব হত্যার ভেতরে কবি ও নাট্যকার ফেদেরিকো গারসিয়া লোরকার হত্যার বিষয়ে তদন্ত প্রতিবেদনও ছিলো।
বাংলাদেশের পরিবহন ব্যবস্থা
বাংলাদেশের পরিবহন ব্যবস্থা দেশের অর্থনীতির একটি গুরুত্বপূর্ণ উপাদান। বাংলাদেশ স্বাধীন হওয়ার পর থেকে দেশের মধ্যকার অবকাঠামোগত উন্নয়ন দ্রুত গতিতে এগিয়েছে, এবং বর্তমানে ভূমি, জল ও আকাশ পথে বহুবিধ যোগাযোগ ব্যবস্থা প্রতিষ্ঠিত হয়েছে। তবে, এখনও সমস্ত প্রকৃতির পরিবহন ব্যবস্থার প্রচলন নিশ্চিত করতে দেশটিতে কোনও উল্লেখযোগ্য অগ্রগতি সাধিত হয়নি।
বাংলাদেশের পরিবহন ব্যবস্থা পরিবর্তনশীল । বর্তমানে যে অবস্থা দেখতে পারছি তা দীর্ঘ সময়ে পরিবর্তিত রূপ । বাংলাদেশের ব্যবস্থা অতীত ও বর্তমানের মধ্যে অনেক পার্থক্য লক্ষ্য করা যায় এবং ভবিষ্যতেও বাংলাদেশের পরিবহন ব্যবস্থা ব্যাপক উন্নয়নের সম্ভাবনা রয়েছে । 
বাংলাদেশের পরিবহন ব্যবস্থার অতীতকালে খুব দুর্বল ছিল । অতীতে প্রধান পরিবহনের মাধ্যম ছিল নদী পথ ও সড়ক পথ । অতীত কালের প্রধান যানবাহন ছিল গরুর গাড়ী , ঘোড়া গাড়ী । পর্যাপ্ত রাস্তা না থাকায় অনেক দূর পর্যন্ত হেঁটে চলাচল করতে হত । নদী পথে চলাচল করা ছিল সহজ ও দ্রুত । অতীতে বেশিভাগ সময় নদী পথ ব্যবহার করা হত । 
বর্তমানে বাংলাদেশের পরিবহন ব্যবস্থা অনেকটাই উন্নতি লাভ করেছে । দেশের প্রত্যন্ত এলাকাতেও পাকা রাস্তা নির্মাণ করা হয়েছে । পরিবহণ ব্যবস্থার উন্নয়নের ফলে যে কোন জিনিস সহজে দেশের এক স্থান থেকে অন্য স্থানে সহজে স্থানান্তর করা যায় । যন্ত্র চালিত যানবাহনের সংখ্যা বৃদ্ধি পেয়েছে । বাংলাদেশের পরিবহন ব্যবস্থায় পরিবহন খরচ তুলনামূলক ভাবে হ্রাস পেয়েছে ।
অতীত ও বর্তমানের পার্থক্য বিবেচনা করলে বাংলাদেশের পরিবহন ব্যবস্থার ভবিষ্যৎ সম্পর্কে স্পষ্ট ধারণা পাওয়া যায় । যে গতিতে বাংলাদেশের পরিবহন ব্যবস্থার উন্নয়ন হচ্ছে তাতে ধারণা করা যায় যে, অদূর ভবিষ্যতে বাংলাদেশ উন্নত-পরিবহন ব্যবস্থার দেশে পরিণত হবে ।
অর্থনীতির উন্নয়নের সাথে সাথে ঢাকায় যানবাহনের পরিমাণ অতি-মাত্রায় বৃদ্ধি পেয়েছে । অতিরিক্ত যানবাহনের কারণে সড়ক পথে কোলাহল ও গণ্ডগোল লেগেই থাকে । ' ঢাকা সিটি কর্পোরেশন , রাজধানী উন্নয়ন কর্তৃপক্ষ, বাংলাদেশের পরিবহন ব্যবস্থা নিয়ন্ত্রণ কর্তৃপক্ষ ' সড়ক পথে সৃষ্ট সমস্যা সমাধানে কাজ করে যাচ্ছে । বাংলাদেশের সরকার পরিবহন ব্যবস্থার উন্নয়নে নতুন বাস্তবমুখী পদক্ষেপ গ্রহণ করে ।
স্থল পথে পরিবহণের দ্বিতীয় প্রধান মাধ্যম হল রেল পথ । প্রতিদিন হাজার হাজার মানুষ ও মাল পত্র রেলের মাধ্যমে স্থানান্তরিত হয় । রেল পথে ঝুঁকি কম থাকায় এটি মানুষের নিকট ব্যাপক জনপ্রিয়টা লাভ করে । আকার আয়তনে বেশি এবং ভারী জিনিস পরিবহণে রেল পথের প্রাধান্য বেশি ।
বাংলাদেশের রেল পরিবহন ব্যবস্থা মূলত এসেছে ১৯৪৭ সালে ব্রিটিশ পরিচালিত 'আসাম - বাংলা ' রেল পরিবহন থেকে । ১৯৭১ সালের স্বাধীনতা অর্জনের পর থেকে রেল পরিবহন ক্রমশ বাড়তে থাকে । ২০০৫ সালের মধ্যে ২,৭০৬ কিলো মিটার রেল পথের বিস্তৃতি লাভ করে এবং এখনো এর বৃদ্ধির কাজ চলছে ।
নদী-মাতৃক দেশ হওয়ার কারণে প্রাচীন বাংলায় পরিবহনের প্রধান মাধ্যম ছিল জল পথ । এ দেশে ৫,১৫০ থেকে ৮,০৪৬ কিলোমিটার জল পথ রয়েছে , এর মধ্যে ২,৫৭৫ থেকে ৩,০৫৮ কিলোমিটার সাধারণ পরিবহণে উপযোগী এবং ১,৬০০ থেকে ১৯০০ মাইল জল পথ বড় জাহাজ চলাচলে উপযোগী । বাংলাদেশের প্রধান সমুদ্র বন্দর চট্টগ্রাম ।
বাংলাদেশ পরিবহন ব্যবস্থায় আকাশ পথে তেমন অগ্রগতি করতে পারেনি , তবে উন্নয়নের কাজ চলছে । দেশের কিছু স্থানে বিমান বন্দর স্থাপন করা হয়েছে । আকাশ পথে খরচ অত্যন্ত বেশি হওয়ায় সাধারণ মানুষ এতে চলাচল করতে পারে না ।
প্রত্যেক দেশের পরিবহন ব্যবস্থায় কিছু না কিছু সমস্যা রয়েছে , বাংলাদেশও এর ব্যতিক্রম নয় । কয়েকটি কারণে বাংলাদেশ পরিবহন ব্যবস্থায় পিছিয়ে আছে ।
উপরের সমস্যা গুলো সমাধানে প্রয়োজনীয় ব্যবস্থা গ্রহণ করা গেলে বাংলাদেশের পরিবহন ব্যবস্থা উন্নত রূপ লাভ করবে ।
হ্যঘ
ফ্রাইবুর্গ বিশ্ববিদ্যালয়
আলবার্ট-লুডভিগ-উনিভার্সিটিট ফ্রাইবুর্গ বা ফ্রাইবুর্গ বিশ্ববিদ্যালয় (জার্মান ভাষায়: Albert-Ludwigs-Universität Freiburg), চলিত ভাষায় "Uni Freiburg") জার্মানির ফ্রাইবুর্গে অবস্থিত একটি পাবলিক বিশ্ববিদ্যালয়। ১৪৫৭ সালে এটি প্রতিষ্ঠিত হয়। এই বিশ্ববিদ্যালয়ে অধ্যাপনার সঙ্গে জড়িত এমন অনেক বিজ্ঞানী ও সমাজবিজ্ঞানীই নোবেল পুরস্কার অর্জন করেছেন। মানবিক ও সমাজবিজ্ঞান অনুষদ ফ্রাইবুর্গ বিশ্ববিদ্যালয়ের শিক্ষার্থীদের কাছে সবচেয়ে জনপ্রিয়। বিশ্ববিদ্যালয়ে স্নাতক পর্যায়ে "জীববিজ্ঞান", "প্রাণিবিজ্ঞান", "পদার্থবিজ্ঞান", রসায়ন, "ইংরেজি" এবং "আমেরিকান স্টাডিজ" বিষয়গুলি শিক্ষার্থীদের মধ্যে যথেষ্ঠ জনপ্রিয়।